Superligaens andenplads håber på, at profilen Kasper Risgård bliver i klubben.

AaB hentede i sommers Kasper Risgård tilbage til klubben. Det har sidenhen vist sig at være en stor succes, og derfor vil sportschef Allan Gaarde meget gerne forlænge kontrakten med midtbanespilleren. Den udløber nemlig til sommer. - Vi vil super gerne forlænge med Risgård, for den investering, vi gjorde i sommer, og den investering Kasper gjorde, viste sig at være helt rigtig. AaB og Kasper er et perfekt match, siger sportschef Allan Gaarde til bold.dk. - Vi har tilbudt Kasper en ny kontrakt, og har talt om en ny aftale i et stykke tid. Det er en god aftale, vi har tilbudt ham. Kasper har præsteret rigtig godt, og det skal han også belønnes for. 31-årige Risgård spillede i AaB frem til 2009, hvorefter fire år i Armenia Bielefeld, Panionios og Silkeborg fulgte. Siden i sommer har han altså være tilbage i bolsjestribet, hvor det er blevet til i alt 172 førsteholdskampe.